CELEX: 32021R1324
Language: sl
Date: 2021-08-10 00:00:00
Title: Izvedbena uredba Komisije (EU) 2021/1324 z dne 10. avgusta 2021 o spremembi Uredbe (ES) št. 1597/2002 glede oblike za predložitev nacionalnih seznamov izhodiščnega materiala gozdnega reprodukcijskega materiala

11.8.2021   
               
               
                  SL
               
               
                  Uradni list Evropske unije
               
               
                  L 288/19
               
            
         IZVEDBENA UREDBA KOMISIJE (EU) 2021/1324
         z dne 10. avgusta 2021
         o spremembi Uredbe (ES) št. 1597/2002 glede oblike za predložitev nacionalnih seznamov izhodiščnega materiala gozdnega reprodukcijskega materiala
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 1999/105/ES z dne 22. decembra 1999 o trženju gozdnega reprodukcijskega materiala (1) in zlasti člena 10(3) Direktive,
         ob upoštevanju naslednjega:
         
                     (1)
                  
                  
                     Uredba Komisije (ES) št. 1597/2002 (2) določa standardizirano obliko nacionalnih seznamov izhodiščnega materiala gozdnega reprodukcijskega materiala, ki jih države članice predložijo Komisiji.
                  
               
                     (2)
                  
                  
                     Komisija je nedavno razvila informacijski sistem za elektronsko predložitev navedenih nacionalnih seznamov, imenovan informacijski sistem za gozdni reprodukcijski material (Forest Reproductive Material Information System – FOREMATIS). FOREMATIS državam članicam omogoča, da svoje nacionalne sezname objavijo na spletišču Komisije.
                  
               
                     (3)
                  
                  
                     Zaradi tega tehničnega razvoja bi bilo treba obliko nacionalnih seznamov iz Uredbe (ES) št. 1597/2002 nadomestiti z obliko FOREMATIS.
                  
               
                     (4)
                  
                  
                     Uredbo (ES) št. 1597/2002 bi bilo zato treba ustrezno spremeniti.
                  
               
                     (5)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Uredba (ES) št. 1597/2002 se spremeni:
            
                        (1)
                     
                     
                        člen 1 se nadomesti z naslednjim:
                        
                           „Člen 1
                           Vsaka država članica nacionalni seznam, naveden v členu 10(2) Direktive 1999/105/ES, predloži prek informacijskega sistema Komisije za gozdni reprodukcijski material (*1) in v skladu z njegovo obliko.
                        
                        
                           (*1)  https://ec.europa.eu/forematis/“;"
                        
                     
                  
                        (2)
                     
                     
                        Priloga se črta.
                     
                  
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 10. avgusta 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 11, 15.1.2000, str. 17.
         
            (2)  Uredba Komisije (ES) št. 1597/2002 z dne 6. septembra 2002 o določitvi podrobnih pravil za uporabo Direktive Sveta 1999/105/ES glede oblike nacionalnih seznamov izhodiščnega materiala gozdnega reprodukcijskega materiala (UL L 240, 7.9.2002, str. 34).